CELEX: 31986R1863
Language: el
Date: 1986-06-16 00:00:00
Title: Κανονισμός (ΕΟΚ) αριθ. 1863/86 της Επιτροπής της 16ης Ιουνίου 1986 που τροποποιεί για δεύτερη φορά τον κανονισμό (ΕΟΚ) αριθ. 854/86 για λεπτομέρειες εφαρμογής όσον αφορά την υποχρεωτική απόσταξη που προβλέπεται στο άρθρο 41 του κανονισμού (ΕΟΚ) αριθ. 337/79 του Συμβουλίου

Avis juridique important

|

31986R1863

Κανονισμός (ΕΟΚ) αριθ. 1863/86 της Επιτροπής της 16ης Ιουνίου 1986 που τροποποιεί για δεύτερη φορά τον κανονισμό (ΕΟΚ) αριθ. 854/86 για λεπτομέρειες εφαρμογής όσον αφορά την υποχρεωτική απόσταξη που προβλέπεται στο άρθρο 41 του κανονισμού (ΕΟΚ) αριθ. 337/79 του Συμβουλίου  

Επίσημη Εφημερίδα αριθ. L 161 της 17/06/1986 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 1863/86 ΤΗΣ ΕΠΙΤΡΟΠΗΣ  της 16ης Ιουνίου 1986  που τροποποιεί για δεύτερη φορά τον κανονισμό (ΕΟΚ) αριθ. 854/86 για λεπτομέρειες εφαρμογής όσον αφορά την υποχρεωτική απόσταξη που προβλέπεται στο άρθρο 41 του κανονισμού (ΕΟΚ) αριθ. 337/79 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 41 παράγραφος 9,  Εκτιμώντας:  ότι, στο άρθρο 10, ο κανονισμός (ΕΟΚ) αριθ. 854/86 (3), όπως τροποποιήθηκε τελευταία από τον κανονισμό (ΕΟΚ) αριθ. 1092/86 (4), προβλέπεται ότι, για την περίοδο 1985/86, οι παραγωγοί ανακοινώνουν, μέχρι τις 30 Απριλίου 1986, τις ποσότητες που πρέπει να παραδώσουν στη απόσταξη· ότι, λόγω τεχνικών προβλημάτων που προέκυψαν σε ορισμένα κράτη μέλη, οι παραγωγοί δεν μπορούν να τηρήσουν αυτήν την ημερομηνία· ότι θα πρέπει κατά συνέπεια να αντικατασταθεί η ημερομηνία αυτή από την ημερομηνία της 31ης Μαΐου 1986·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία της 30ής Απριλίου που εμφαίνεται στο άρθρο 10 παράγραφος 1 πρώτο εδάφιο και παράγραφος 3 δεύτερο εδάφιο πρώτη περίπτωση του κανονισμού (ΕΟΚ) αριθ. 854/86 αντικαθίσταται από την ημερομηνία της 31ης Μαΐου.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 367 της 31. 12. 1985, σ. 39.  (3) ΕΕ αριθ. L 80 της 25. 3. 1986, σ. 14.  (4) ΕΕ αριθ. L 101 της 17. 4. 1986, σ. 14.